Soslan Djanayev. Soslan Totrazovich Djanaev ( , Ossetian 1987-yil 13-martda tugʻilgan) — kelib chiqishi osetin boʻlgan Rossiyalik professional futbol darvozaboni. Soslan Djanayev hozirgi kunda ham faoliyatini davom ettirmoqda. U Sochi Professional futbol klubining asosiy darvozaboni hisobalanadi. Klubdagi faoliyati. 2019-yilning 8-yanvarida u Qozonning „Rubin“ klubi bilan oʻzaro kelishuvga binoan shartnomadan ozod etilgan. 2019-yil 27-fevralda u Polshaning Miedz Legnica klubi bilan 2018-19-yilgi Ekstraklasa mavsumi oxirigacha shartnoma imzolagan. 2019-yil 16-iyulda u Rossiya Premer-ligasiga yangi kirib kelgan PFK Sochi jamoasiga qoʻshilgan. 2019-yil 20-oktabr kuni „Arsenal Tula“ga qarshi safarda (1:1) ikkita penaltini qaytargan. U avvalgi oʻyinda ham penaltini qaytargan, umumiy hisobda oʻsha mavsumda 2 oʻyinda 3 ta penalti qaytargan. Xalqaro faoliyati. 2009-yil sentabr oyida Djanayev birinchi marta Germaniya va Ozarbayjon terma jamoalariga qarshi oʻyinlar uchun Rossiya milliy terma jamoasiga chaqiruv olgan. U 2016-yilning avgust oyida Turkiya va Gana terma jamoalariga qarshi oʻyinlarga yana bir bor Rossiya terma jamoasidan chaqiruv olgan. U 2016-yilning 9-oktabrida Kosta-Rika terma jamoasiga qarshi oʻrtoqlik uchrashuvida debyut qilgan. 2018-yilning 11-mayida u Rossiya terma jamoasining Jahon Chempionati-2018 uchun kengaytirilgan tarkibiga kiritilgan. U jahon chempionatining yakuniy tarkibiga kiritilmagan. 3 yillik tanaffusdan soʻng 2019-yil avgust oyida UEFA Yevro—2020 saralash bosqichi doirasidagi Shotlandiya va Qozogʻistonga qarshi oʻyinlar uchun terma jamoaga chaqirilgan.